**DOM ZDRAVLJA ZADARSKE ŽUPANIJE**

**UPRAVNO VIJEĆE**

URBROJ: 01 - /2023

Zadar, \_\_\_\_\_\_\_\_\_\_\_\_\_\_ 2023.godine

Na temelju članka 56. stavka 3. Zakona o proračunu („Narodne novine“ broj 144/21.), članka 11. Pravilnika o mjerilima i načinu korištenja vlastitih prihoda i nenamjenskih donacija proračunskih korisnika Zadarske županije („Službeni glasnik Zadarske županije“ broj 17/22) i članka 23. stavka 2. točke 2. Statuta Doma zdravlja Zadarske županije (od 05. veljače 2019. godine, Ur.broj:01 - 4571/2021 od 12. listopada 2021. godine), Upravno vijeće Doma zdravlja Zadarske županije na svojoj \_\_. sjednici, održanoj dana \_\_\_\_\_\_\_\_\_\_\_\_ 2023.godine, donosi sljedeći

**PRAVILNIK**

**O MJERILIMA I NAČINU KORIŠTENJA VLASTITIH PRIHODA I**

**NENAMJENSKIH DONACIJA DOMA ZDRAVLJA ZADARSKE ŽUPANIJE**

**OPĆE ODREDBE**

**Članak 1.**

Ovim Pravilnikom uređuju se mjerila i način korištenja vlastitih prihoda i nenamjenskih donacija Doma zdravlja Zadarske županije (dalje u tekstu: Ustanova).

**Članak 2.**

(1) U ovom Pravilniku pojedini izrazi imaju sljedeća značenja:

- *vlastiti prihodi* su prihodi koje Ustanova ostvaruje od obavljanja poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna.

- *nenamjenske donacije* su prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društava i ostalih subjekata izvan  općeg proračuna.

(2) Za korištenje nenamjenskih donacija nije unaprijed utvrđena namjena.

**Članak 3.**

Vlastitim prihodima iz članka 2. ovog Pravilnika ne smatraju se:

- prihodi koje Ustanova ostvari od nadležnog proračuna za financiranje redovne djelatnosti,

- pomoći od JLS-a, ministarstva i drugih institucija u sustavu javnog sektora,

- prihodi ostvareni namjenski s ciljem provedbe EU projekata,

- prihodi od namjenskih donacija,

- prihodi za posebne namjene,

- prihodi od koncesija i koncesijskih odobrenja,

- prihodi od prodaje ili zamjene imovine,

- naknade s naslova osiguranja

**Članak 4.**

Vlastiti prihodi Ustanove su prihodi koji se ostvaruju od:

- pružanja zdravstvenih usluga pravnim osobama i drugim subjektima u Republici Hrvatskoj

 (sistematski pregledi i slične zdravstvene usluge),

- pružanja zdravstvenih usluga pravnim osobama i drugim subjektima izvan Republike

 Hrvatske,

- pružanja zdravstvenih usluga neosiguranim osobama,

- iznajmljivanja i davanja u zakup prostora i opreme,

- prodaje proizvoda i robe te pruženih usluga,

- ostalih poslova na tržištu i u tržišnim uvjetima.

**MJERILA I NAČIN KORIŠTENJA PRIHODA**

**Članak 5.**

(1) O korištenju i mjerilima vlastitih prihoda i nenamjenskih donacija odlučuje Upravno vijeće Ustanove prilikom donošenja financijskog plana.

(2) Uplaćeni i preneseni, a manje planirani vlastiti prihodi i nenamjenske donacije mogu se izvršavati iznad planiranih iznosa, do visine uplaćenih, odnosno prenesenih sredstava.

(3) Uplaćeni i preneseni, a manje planirani vlastiti prihodi i nenamjenske donacije mogu se koristiti i za naknadno utvrđene aktivnosti i projekte u financijskom planu Ustanove uz prethodnu suglasnost Upravnog odjela za financije i proračun Zadarske županije.

(4) Vlastiti prihodi i nenamjenske donacije koji nisu iskorišteni u prethodnoj godini prenose se u proračun za tekuću proračunsku godinu, na zahtjev Ustanove u skladu s uputama Upravnog odjela za financije i proračun Zadarske županije.

(5) Vlastiti prihodi Ustanove koriste se za:

1. podmirenje rashoda nastalih obavljanjem poslova na temelju kojih su vlastiti prihodi i

 ostvareni,

2. podmirenje rashoda nastalih određenjem korekcije temeljem provođenja europskog projekta,

 ukoliko se vlastiti prihodi ostvare u iznosu većem od potrebnog za podmirenje rashoda iz

 točke 1. ovog stavka,

3. podmirenje rashoda nastalih kroz ulaganje u nabavu opreme, ostala ulaganja za povećanje

 standarda i unapređenja djelatnosti radi kojih je Ustanova osnovana, ukoliko se vlastiti

 prihodi ostvare u iznosu većem od potrebnog za podmirenje rashoda iz točki 1. i 2. ovog

 stavka.

**Članak 6.**

Ostvarenje i korištenje vlastitih prihoda i nenamjenskih donacija u poslovnim knjigama Ustanove knjiži se na dnevnoj bazi uz označavanje svim propisanim proračunskim klasifikacijama, a za što se zadužuje Glavni knjigovođa Ustanove te evidentira mjesečno kroz sustav Riznice, radi usklađenja poslovnih knjiga Zadarske županije i Ustanove prema uputama Upravnog odjela za financije i proračun Zadarske županije.

**PRIJELAZNE I ZAVRŠNE ODREDBE**

**Članak 7.**

Stupanjem na snagu ovog Pravilnika stavlja se van snage Odluka o korištenju vlastitih prihoda URBROJ: 01-3413/2020 od 22. srpnja 2020.godine.

**Članak 8.**

Ovaj Pravilnik stupa na snagu osmog dana od dana objave na oglasnoj ploči Ustanove.

**PREDSJEDNIK UPRAVNOG VIJEĆA**

**Neven Birkić, dr. med.**

**spec.fizijatar – subspec. reumatolog**